stanford-oval/wikipedia huggingface dataset:
โรงเรียนอัสสัมชัญศรีราชา
สถานที่สำคัญ > อาคารโอเซ่

Ose Memorial Building เป็นอาคารที่เก่าแก่ที่สุดแห่งหนึ่งในโรงเรียน หลังปัจจุบันสร้างขึ้นในสมัยภราดาศักดา กิจเจริญ อาคารมีทั้งหมด 2 ชั้น ชั้น 1 เป็นสำนักงานของศูนย์พัฒนา ชั้น 2 เป็นห้องประชุม
สถานที่สำคัญ > ยุวลัยเซนต์หลุยส์ แมรี่

มีชื่อเต็ม ๆ ว่า “ยุวลัยเซนต์หลุยส์แมรี่ศรีราชา”  แต่คนส่วนมากจะเรียกชื่อสั้น ๆ ว่า บ้านเณร มีอธิการท่านแรกชื่อภราดาหลุยส์ ลูโดวิโก มารี เป็นชาวสเปนที่เข้ามาทำงานในประเทศไทย ท่านเป็นอธิการที่ยาวนานที่สุดถึง 12 ปี
ส่วนนักเรียนที่มาสมัครเป็นยุวนิสซึ่งพวกเราเรียกว่า “เณร” จนติดปากมีตั้งแต่ชั้นมัธยมศึกษาปีที่ 1 ถึงชั้นมัธยมศึกษาปีที่ 6 เณรรุ่นแรกที่เป็นภราดา คือ ภราดาปัญญัติ โรจนารุณ และภราดาพิชิต พิทักษ์ (เสียชีวิตแล้วทั้งสองท่าน)
อาคารบ้านเณรหลังแรก เป็นอาคารไม้ ตั้งอยู่ตรงบริเวณสะพานบาสเกตบอลในปัจจุบัน และถูกรื้อถอนไปเอาไม้ไปใช้ที่ขอนแก่น
ต่อมาคณะนักบวชคณะคามิลเลี่ยนได้มาสร้างอาคารคอนกรีต 3 ชั้น เป็นโรงพยาบาล เมื่อภายหลังได้ยุติการดำเนินงานด้านโรงพยาบาล ทางโรงเรียนจึงได้ใช้ตึกนี้เป็นที่พักของเณรแทน ให้ชื่อว่า “ตึกลูโดวิโก”
สระน้ำบริเวณบ้านเณร เรียกว่า “บ่อวิจารณ์” ถูกขุดในสมัยภราดา วิจารณ์ ทรงเสียงชัย อธิการโรงเรียนอัสสัมชัญศรีราชา เพื่อเก็บน้ำไว้ใช้ในหน้าแล้ง และเป็นที่อาบน้ำของเด็กเณรโดยตักมาอาบตรงปากท่อ
ถ้ำแม่พระประจักษ์แห่งนี้สร้างขึ้นปี พ.ศ. 2493 เพื่อเป็นที่ระลึกฉลอง 50 ปี ที่คณะเซนต์คาเบรียลเข้ามาทำงานในประเทศไทย เป็นถ้ำจำลองที่แม่พระประจักษ์ที่เมืองลูรด์ ชื่อถ้ำ “มัสชาเบียล” อยู่หน้าสุสานที่สร้างใหม่ ภายในถ้ำมีสิ่งสำคัญหลายสิ่ง ได้แก่ รูปภราดาที่เสียชีวิตในต่างประเทศ 5 ท่าน และมี 2 ท่าน ที่ได้เชิญศพมาผังที่สุสานแห่งนี้ด้วย
อัฐิธาตุนักบุญหลุยส์มารี เดอ มงฟอร์ต ถือเป็นสิ่งที่มีค่าและสำคัญต่อจิตใจของภราดาและเณรเป็นอย่างยิ่ง จากคำบอกเล่าจากผู้ที่รู้ว่าเป็นอัฐิธาตุชั้น 1 (กระดูกหรือชื้นส่วนของร่างกาย) ที่ได้นำมาไว้ที่บ้านเณรแห่งนี้นานมาแล้ว
บ้านพักรับรอง La Providence หรือที่เรียกกันติดปากว่า “บ้านใต้ต้นมะขาม” สร้างขึ้นมาเพื่อเป็นอนุสรณ์การฉลองครบรอบ 60 ปีแห่งการก่อตั้งบ้านเณรยุวลัยฯ เป็นบ้านพักสำหรับรับรองแขกผู้มาเยี่ยม ประชุมสัมมนา หรือปฏิบัติกิจศรัทธา
สถานที่สำคัญ > ตึกอัสสัมชัญ

ที่พักนักเรียนประจำระดับชั้นมัธยมศึกษาปีที่ 5-6 บริเวณข้างตึกประดิษฐานรูปนักบุญหลุยส์ มารี กรีญอง เดอ มงฟอร์ด ผู้ก่อตั้งภราดาคณะเซนต์คาเบรียล
สถานที่สำคัญ > ตึกนฤมล

เป็นตึกที่พักของนักกีฬาโครงการช้างเผือก
สถานที่สำคัญ > ตึกเคลเม้นต์

เป็นตึกที่พักของเณรยุวลัย
สถานที่สำคัญ > ตึกมงฟอร์ต

เป็นตึกเรียน ม.ต้น MLP ลักษณะคล้ายกับตึกเซนต์หลุยส์และตึกเซนต์คาเบรียล เป็นตึกก่ออิฐถือปูนสองชั้น ชั้นล่างเป็นห้องเรียนสี่เหลี่ยมผืนผ้า ส่วนชั้นบนเป็นห้องเรียนสี่เหลี่ยมคางหมูเพื่อประหยัดพื้นที่ แต่ละห้องของตึกนี้จะมีชื่อเป็นนามสกุลของผู้บริจาคสร้าง เช่น ห้องพิบูลสงคราม ที่จอมพล แปลก พิบูลสงคราม บริจาคสร้างไว้ เป็นต้น ด้านบนเป็นถังน้ำฝน
สถานที่สำคัญ > ตึกเซนต์หลุยส์

เดิมเป็นตึกมัธยมศึกษาตอนต้น ลักษณะคล้ายกับตึกมงฟอร์ตและตึกเซนต์คาเบรียล เป็นตึกก่ออิฐถือปูนสองชั้น ชั้นล่างเป็นห้องเรียนสี่เหลี่ยมผืนผ้า ส่วนชั้นบนเป็นห้องเรียนสี่เหลี่ยมคางหมูเพื่อประหยัดพื้นที่ ด้านบนเป็นถังน้ำฝน ปัจจุบันปิดตึกปรับปรุง
สถานที่สำคัญ > ตึกเซนต์คาเบรียล

เป็นตึกเรียนระดับประถมศึกษา MLP มีห้องปฏิบัติการทางวิทยาศาสตร์ ห้องดนตรีไทย ห้องนาฏศิลป์ ลักษณะคล้ายกับตึกเซนต์หลุยส์และตึกมงฟอร์ต เป็นตึกก่ออิฐถือปูนสองชั้น ชั้นล่างเป็นห้องเรียนสี่เหลี่ยมผืนผ้า ส่วนชั้นบนเป็นห้องเรียนสี่เหลี่ยมคางหมูเพื่อประหยัดพื้นที่ ด้านบนเป็นถังน้ำฝน
สถานที่สำคัญ > ตึกอุดมประเสริฐ

เรียกอีกชื่อว่า “ตึกกีฬา” โดยแตกต่างจากตึกในโรงเรียนที่ชื่อเป็นชื่อของนักบุญ ซึ่งเป็นชื่อที่มีความสำคัญทางศาสนาคริสต์ โดยตึกนี้ถูกสร้างเป็นพิเศษโดยไม่เสียเงิน เป็นการสร้างให้เปล่าของนายโกส่าย มอบให้เป็นของแถมแก่ภราดามงฟอร์ต เพราะ นายโกส่ายได้รับเหมาก่อสร้างตึกในโรงเรียนหลายหลัง คงได้กำไรมากพอสมควร จึงได้สร้างตึกเล็ก ๆ หลังหนึ่งเป็นของแถมให้กับภราดามงฟอร์ต เพื่อไว้ใช้ประโยชน์ทางด้านกีฬา โดยขออนุญาตใช้นามสกุลของตนเป็นชื่อตึก ดังนั้นตึกนี้จึงได้ชื่อว่า “ตึกอุดมประเสริฐ” สร้างเมื่อ พ.ศ. 2500 เป็นอาคารคอนกรีตเสริมเหล็ก 2 ชั้น ขนาดกว้าง 5 เมตร ยาว 12 เมตร ชั้นบนมีฝาผนังด้านข้างเพียง 2 ด้าน ไม่กันแบ่งเป็นห้องใช้เป็นพื้นที่นั่งดูกีฬาและกิจกรรมสำคัญ ๆ เช่น พิธีถวายราชสักการะในวันเฉลิมพระชนมพรรษา วันสถาปนาลูกเสือ วันแต่งตั้งกัปตันสีของโรงเรียน และพิธีอื่น ๆ ส่วนด้านหลังเป็นบอร์ดการจัดการเล่นออร์แกไนซ์เกมส์ประจำวัน ซึ่งเด็กประจำจะมาดูว่าวันนี้ทีมสีของตนจะไปเล่นกีฬาอะไร แข่งกับสีอะไร สนามอะไร และครูก็จะไปดูว่าจะต้องไปคุมสนามและกีฬาอะไร ป้ายนี้จะใช้จัดแข่งขันตลอดทั้งปี สำหรับชั้นล่างเคยใช้เป็นห้องทำงานของฝ่ายกิจกรรม ผนังด้านหน้าเป็นตู้โชว์ ถ้วย โล่รางวัล ที่ได้รับจากการแข่งขันกีฬาต่าง ๆ ด้านทิศตะวันตกของตึกเป็นเสาธงชาติขนาดใหญ่สูง 25 เมตร เป็นเสาธงชาติที่สูงที่สุดในภาคตะวันออก ปัจจุบันตึกชั้นล่างใช้เป็นที่อุปกรณ์กีฬาเล่นออร์แกไนซ์เกมส์และอุปกรณ์การสอนวิชาพลศึกษา
สถานที่สำคัญ > ตึกเทโอฟาน

เดิมเป็นตึกเรียนของนักเรียนมัธยมปลายและชั้นบนสุดเป็นตึกนอนของนักเรียนประจำ ลักษณะเป็นสองปีกต่อกันคล้ายกับบูมเมอแรง มีบันไดตรงกลาง และบันไดเล็กบริเวณปีกต้านตะวันตก บริเวณหน้าตึกมีชาลายื่นออกไปเชื่อมกับ วงเวียนอนุสาวรีย์ภราดาเทโอฟาน ปัจจุบันเป็นตึกนอนของนักเรียนประจำ
สถานที่สำคัญ > ตึกสุวรรณสมโภช

เป็นศูนย์ดนตรีและกีฬามีทั้งหมด 2 ชั้นครึ่ง ชั้น 1 เป็นสนามแบดมินตัน สนามปิงปอง ห้องทูบีนัมเบอร์วัน ห้องเก็บพัสดุ ชั้น 1 ครึ่งเป็น ห้องซ้อมดนตรีไทย ห้องดนตรีสากล ห้องศิลปะ ชั้น 2 เป็นสนามบาสเกตบอลขนาดมาตรฐานโอลิมปิคพร้อมอัฒจันทร์ จุผู้ชมได้ถึง 1,200 คน
สถานที่สำคัญ > ตึกเซนต์ เมรี่

เป็นตึกสามชั้นลักษณะเป็นรูปตัวแอล ด้านหน้าตึกมีสนาม ด้านหน้าตึกประดิษฐานรูปพระนางมารีอาเสด็จสู่สวรรค์ ใช้เป็นตึกเรียนของนักเรียนประถมศึกษาปีที่ 4 - 6
สถานที่สำคัญ > ตึกโดนาเซียง

เป็นตึกเรียนชั้นประถมศึกษาปีที่ 1 - 3 มี 4 ชั้น มีห้องโสตทัศนูปกรณ์ ห้องดนตรี ห้องปฏิบัติการทางวิทยาศาสตร์ ห้องคอมพิวเตอร์ ด้านหน้าตึกประดิษฐานรูปหล่อภราดาโดนาเซียง ตูลิเย อดีตภราดาที่มีหน้าที่เบิกจ่ายเงินแก่นักเรียนประจำ
สถานที่สำคัญ > ตึกราฟาแอล

สร้างขึ้นในสมัยภราดาศักดา กิจเจริญ เป็นที่พักของนักเรียนประจำ ชั้น ม.3 - ม.4 มี 2 ชั้น ชั้น 1 เป็นห้องอาบน้ำ ห้องรับประทานอาหาร ห้อง คอมพิวเตอร์ ห้อง Study ชั้น 2 เป็นห้องนอนนักเรียนประจำ 900 คน ห้องพยาบาล ห้องพักมาสเตอร์คุมตึก
สถานที่สำคัญ > เรือนแฟร์

เป็นเรือนพยาบาลภายในโรงเรียน ภายในมีอุปกรณ์ทางการรักษาพยาบาล ห้องพักผู้ป่วย เตียงนอน 30 เตียง
สถานที่สำคัญ > หอพักกาเบรียลลา

เป็นหอพักนักเรียนหญิง ม.ปลาย สร้างในสมัยภราดาศักดา กิจเจริญ
สถานที่สำคัญ > โภชนาคารศักดา กิจเจริญ

เป็นอาคาร 2 ชั้น ขนาดใหญ่ ติดตั้งเครื่องปรับอากาศ ก่อสร้างขึ้นเพื่อแทนอาคารโภชนาคารโฮโนราหลังเก่าสร้างมานานแล้วประมาณ 24 ปี ลักษณะของอาคารเป็นเหมือนโรงงานก่อสร้างชั่วคราว เพื่อกันการเวนคืนพื้นที่ มีการแก้ไขปรับปรุงดัดแปลงหลายครั้ง มีสภาพร้อนอบอ้าว และยากที่จะรักษาความสะอาด สถานที่คับแคบ เป็นอุปสรรคในการเตรียมปรุงอาหาร และการซื้ออาหารของนักเรียนที่เพิ่มขึ้นมาจำนวนมาก ดังนั้นภราดาศักดา กิจเจริญ จึงสร้างอาคารโภชนาการหลังใหม่ขึ้นบริเวณแนวที่ว่างระหว่างตึกเรยีนา เชลี กับตึกเซนต์เมรี่ พร้อมติดตั้งอุปกรณ์ที่ทันสมัย เพื่อรองรับนักเรียนและผู้ปกครอง ตลอดจนบุคคลภายนอกที่มาขอใช้สถานที่ของโรงเรียนจัดงานอยู่บ่อย ๆ โดย ภราดาศิริชัย ฟอนซีกา อธิการเจ้าคณะเซนต์คาเบรียลแขวงประเทศไทย ในสมัยนั้น ได้ทำพิธีวางศิลาฤกษ์ เมื่อวันที่ 19 สิงหาคม 2552 โดย พระสังฆราชซิลวีโอสิริพงษ์ จรัสศรี เป็นประธานเสกอาคาร เมื่อวันที่ 4 พฤศจิกายน พ.ศ. 2553 และ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดโภชนาคารศักดา กิจเจริญ เมื่อวันที่ 30 พฤศจิกายน 2553 ปัจจุบันชั้นบนเป็นโรงอาหาร และห้องสมุดกลาง ส่วนชั้นล่าง เป็นที่ทำการของฝ่ายธุรการ - การเงิน ฝ่ายวิชาการ ฝ่ายนักเรียนประจำ ฝ่ายบริการทั่วไป ฝ่ายอาคารสถานที่ ห้องประชาสัมพันธ์ และสำนักผู้อำนวยการ
สถานที่สำคัญ > ตึกยอห์น แมรี่

เป็นอาคาร 5 ชั้น ขนาดใหญ่ ใช้เป็นอาคารเรียนของนักเรียนระดับมัธยมศึกษา ชั้นล่างเป็นที่ทำการของฝ่ายกิจการนักเรียน ห้องควบคุมโสตทันูปกรณ์ ศูนย์ปริ้นเตอร์และคอมพิวเตอร์
สถานที่สำคัญ > อ่างเก็บน้ำหลุยส์ มารี (บ่อวิเชียร)

เป็นอ่างเก็บน้ำที่อยู่ภายในโรงเรียน ทำหน้าที่เก็กกักน้ำไว้ใช้ในยามขาดแคลน กลางสระมีน้ำพุ ริมสระประดิษฐานรูปนักบุญหลุยส์ มารี กรีญอง เดอ มงฟอร์ดผู้ก่อตั้งภราดาคณะเซนต์คาเบรียลและเป็นจุดหนึ่งที่มีความโรแมนติคที่สุดแห่งหนึ่งในโรงเรียน
สถานที่สำคัญ > สนามบาสเก็ตบอลโฮโนร่า (สนามบาสโหล)

เป็นสนามบาสเก็ตบอล ขนาด 16 สนาม (จากเดิมที่มี 12 สนาม) ตั้งอยู่บริเวณด้านหน้าตึกสุวรรณสมโภช และโรงแบดมินตัน ซึ่งสนามบาสติดกับสนามสิรินธร สนามนี้เป็นสนามที่ใช้ในการแข่งขัน รวมถึงถ่ายทำภาพยนตร์ต่าง ๆ มากมาย เช่น เด็กหอ เป็นต้น
สถานที่สำคัญ > สนามกีฬาสิรินธร

สร้างในสมัยอธิการมงฟอร์ตจนถึงอธิการโฮโนร่า บริเวณหลังตึกเทโอฟานเคยเป็นสนามกรีฑามาก่อน สนามแห่งนี้เรียกว่าสนามกรีฑาเก่า สร้างขึ้นจากแนวคิดของบราเดอร์อาร์เธอร์ บัฟติสลุยโนที่จะปรับพื้นที่บริเวณนั้นสร้างเป็นสนามสำหรับการแข่งขันกรีฑาสี แต่ด้วยเหตุที่ไม่มีผู้ชำนาญการเฉพาะทาง สนามที่ได้มาจึงผิดจากมาตรฐานของสนามกรีฑาทั่วไป ซึ่งจะต้องมีทางตรง 80 เมตร ทางโค้ง 120 เมตร แต่สนามนี้มีความยาวทางตรง 100 เมตร ทางโค้ง 100 เมตร ในยุคนั้นยังไม่มีอัฒจรรย์สำหรับนั่งชมหรือเชียร์ เมื่อมีการแข่งขันกรีฑาครั้งใด กองเชียร์ก็จะต้องหาใบมะพร้าวหรือใบไผ่มาทำเป็นซุ้มเชียร์อยู่โดยรอบสนาม
ต่อมาในสมัยภราดาหลุยส์ ชาแนล ได้มีการย้ายสนามกรีฑามาสู่สนามแห่งใหม่ที่ด้านหน้าตึกเทโอฟาน เรียกว่าสนามหลุยส์ ชาแนล หลังจากนั้นในสมัยภราดาอานันท์ ปรีชาวุฒิ (ดำรงตำแหน่งอธิการ พ.ศ. 2532-2534) ได้ริเริ่มปรับปรุงสนามให้ดีขึ้นใหม่อีกครั้ง โดยทำพื้นใหม่ และสร้างลู่วิ่งแบบถาวร สร้างอัฒจรรย์โดยรอบ โดยสร้างเสร็จสมบูรณ์ในสมัยภราดาหลุยส์ ชาแนล (ดำรงตำแหน่งอธิการเป็นวาระที่ 2 พ.ศ. 2535 - 2540) และได้รับพระมหากรุณาธิคุณจากสมเด็จพระเทพรัตนราชสุดาฯ สยามบรมราชกุมารี ในการเสด็จพระราชดำเนินมาทรงเปิดสนามอย่างเป็นทางการ และไดรับพระราชทานชื่อสนามว่า “สนามสิรินธร” ตั้งแต่นั้นเป็นต้นมา ในการนี้ทรงปลูกต้นสาธรไว้ที่ริมสนาม
สนามกรีฑาเก่าและสนามสิรินธร เป็นอีกหนึ่งสถานที่หนึ่งที่มีความทรงจำของนักเรียนอัสสัมชัญศรีราชาประทับอยู่ทุกตารางเมตร เพราะเป็นทั้งสถานที่แข่งขันกีฬาภายใน รวมถึงฝึกซ้อมเพื่อแข่งขันกับภายนอก เป็นพื้นที่ที่บ่มเพาะนักกีฬา สร้างชื่อเสียงให้กับโรงเรียน และเป็นความภาคภูมิใจของพี่น้องชาวอัสสัมชัญศรีราชาเสมอมา
สถานที่สำคัญ > สนามหญ้าเทียมอุดมประเสริฐ

หลังจากที่ นายโกส่ายได้ขอสร้างตึกเล็ก ๆ หลังหนึ่งเป็นของแถมให้อธิการมงฟอร์ตเป็นตึกที่ใช้ประโยชน์สำหรับการกีฬา แต่ขออนุญาตใช้นามสกุลของตนเป็นชื่อตึก ตึกนี้จึงได้ชื่อว่า “ตึกอุดมประเสริฐ” ซึ่งได้สร้างเมื่อประมาณปี พ.ศ. 2500
ต่อมาได้มีการปรับพื้นที่บริเวณหน้าตึกอุดมประเสริฐและสร้างเป็นสนามฟุตบอลขนาดมาตรฐานขึ้นสำหรับให้นักฟุตบอลทีมโรงเรียนได้ใช้ฝึกซ้อมและใช้แข่งขัน โดยมีมาสเตอร์ยงยุทธ วิทยนคร เป็นโค้ช สนามฟุตบอลนี้ยังไม่มีชื่อเรียกเป็นทางการ แต่ก็เรียกกันว่า “สนามตึกอุดมประเสริฐ” เรียกชื่อนี้กันอยู่หลายปี ต่อมาก็เรียกชื่อนี้ให้สั้นลงโดยตัดคำว่า “ตึก” ออกไป กลายเป็น “สนามอุดมประเสริฐ” ลูกหลานของตระกูลอุดมประเสริฐจึงได้กำไรอีกต่อหนึ่งคือนอกจากตึกจะได้ชื่ออุดมประเสริฐแล้ว สนามฟุตบอลยังได้ชื่อเป็นสนามอุดมประเสริฐอีกด้วย
ในสมัยภราดายอนห์ แมรี่ ดำรงตำแหน่งอธิการ ภราดาวีระ วัชรศิริ หัวหน้างานกีฬาในสมัยนั้น ได้มีการปรับปรุงสนามอุดมประเสริฐ เพื่อเป็นสนามฟุตบอลให้ได้มาตรฐาน พื้นที่หน้าดินเป็นลูกรัง ทำให้ปลูกต้อนหญ้าไม่ขึ้น จึงไปขุดดินหลังตึกอัสสัมชัญเป็นบ่อทำปุ๋ย เพื่อนำไปใส่หน้าดินที่บริเวณสนามฟุตบอลตึกอุดมประเสริฐ แล้วปลูกหญ้าแพรก แต่ไม่ประสบความสำเร็จ ต้นหญ้าแพรกตายหมด
ต่อมาในสมัย ภราดาหลุยส์ ชาแนล มาดำรงตำแหน่งอธิการในวาระที่ 2 ท่านได้ปรับปรุงสนามอุดมประเสริฐครั้งใหญ่ ด้วยการปรับระดับพื้นสนามให้ได้ระดับเดียวกัน ปลูกหญ้าญี่ปุ่น ทั้งสนาม ซึ่งได้รับการสนับสนุนด้านทุนทรัพย์จาก คุณปัญญา - คุณอดิศักดิ์ เบญจศิริวรรณ ศิษย์เก่า ACS รุ่น 2811 และ 3316 ตามลำดับ เพื่อให้สนามอุดมประเสริฐเป็นสนามฝึกซ้อมสำหรับนักกีฬาช้างเผือกในสมัยนั้น และเป็นสนามสำหรับแข่งขันฟุตบอลอีกด้วย
ในสมัยภราดาศักดา กิจเจริญ มาดำรงตำแหน่งอธิการ วาระที่ 1 ท่านได้ปรับปรุงสนามอุดมประเสริฐ ด้วยการลอกหญ้าหน้าดินออกจนหมด นำหญ้าแพรกที่สนามไซบีเรียมาปลูก ด้วยการปักลงดินเป็นกอ ๆ แต่ไม่ค่อยได้ผเท่าที่ควร
จนมาในสมัยที่ 2 ที่ ภราดาศักดา กิจเจริญ ท่านมาดำรงอีกวาระหนึ่ง ท่านได้ทำการปรับปรุงครั้งใหญ่อีกครั้ง ด้วยการลอกหญ้าเก่าออกแล้วปูหญ้านวลน้อยเต็มสนาม พร้อม ๆ กับได้ทำการฝังระบบท่อรอบ ๆ สนาม เพื่อสูบน้ำจากอ่างเก็บน้ำหลุยส์ มารีย์ มารดหญ้าสนามอุดประเสริฐ
ในสมัย ภราดา ดร.ชำนาญ เหล่ารักผล ดำรงตำแหน่งผู้อำนวยการ ท่านได้เล็งเห็นว่า สนามฟุตบอลตึกอุดมประเสริฐ ซึ่งเป็นสนามฟุตบอลที่นักเรียนโรงเรียนอัสสัมชัญศรีราชาใช้ในการเล่นฝึกซ้อม และแข่งขัน อยู่คู่กับโรงเรียนมาตลอดกว่า 60 ปี มีการปลูกหญ้าทดแทนมาหลายครั้งแต่ก็จะตายหมดเมื่อถึงหน้าหนาว ดังนั้นท่านจึงปรับปรุงสนามอุดมประเสริฐใหม่อีกครั้ง ซึ่งครั้งนี้ทำเป็นสนามหญ้าเทียม เพื่อจะใช้ประโยชน์ได้ตลอดปีโดยไม่ต้องกังวลว่าหญ้าจะตายอีกเมื่อใด ทั้งนี้ทางโรงเรียนได้รับการสนับสนุนทุนทรัพย์จากศิษย์เก่าและผู้ปกครองนักเรียนปัจจุบัน และบุคคลทั่วไป ให้การดำเนินการก่อสร้างสนามหญ้าเทียมอุดมประเสริฐ และได้ทำพิธีเปิดอย่างเป็นทางการเมื่อวันที่ 18 กรกฎาคม พ.ศ. 2557
สถานที่สำคัญ > สนามหญ้าเทียม Assumption Soccer Fields

สร้างขึ้นในสมัย ภราดา ดร.ชำนาญ เหล่ารักผล ดำรงตำแหน่งผู้อำนวยการ เป็นสนามหญ้าเทียมสนามที่ 2 ของโรงเรียน มี 4 สนาม
สถานที่สำคัญ > สนามไซบีเรีย

เป็นสนามหญ้าหลังโรงเรียน บริเวณหลังตึกโดนาเซียง ติดกับทางรถไฟ เป็นสนามโล่งอเนกประสงค์
สถานที่สำคัญ > ค่ายลูกเสือลูโดวีโก

เป็นค่ายลูกเสือที่มีพร้อมด้วย อุปกรณ์การละเล่น รวมถึงที่พัก และที่ใช้สำหรับการฝึกค่ายลูกเสือ อย่างสมบูรณ์แบบ
สถานที่สำคัญ > ศาลาเฉลิมพระเกียรติครองสิริราชสมบัติครบ 50 ปี

เรียกสั้น ๆ ว่าศาลาแปดเหลี่ยม เป็นศาลาที่ใช้ สำหรับจัดงานกิจกรรมต่าง ๆ อย่างกิจกรรม ร้องเพลง เล่นเกมส์ต่าง ๆ และยังเป็นสถานที่ถ่ายทำ เรื่องรถโรงเรียน ของคุณบี พีระพัฒน์ เถรว่อง เดิมศาลาแห่งนี้ตั้งอยู่บริเวณด้านหน้าของสระว่ายน้ำเลโอ และอยู่ด้านหลังสนามสิรินธร แต่ขณะนี้ศาลาแห่งนี้ได้ย้ายไปอยู่ที่ค่ายลูกเสือลูโดวีโดแทน และตรงที่ตั้งศาลาแปดเหลี่ยมเก่าได้ทำการสร้างสนามบาสเก็ตบอลหญิงทั้งหมด 3 สนามขึ้นแทน
สถานที่สำคัญ > สระว่ายน้ำเลโอ

เป็นสระว่ายน้ำโอลิมปิคขนาดมาตรฐาน สร้างในสมัยภราดาเลโอ พร้อมอัฒจันทร์จุได้ 1,200 คน อีกทั้งยังมีสระว่ายน้ำในร่มและกลางแจ้ง รวมถึงสระว่ายน้ำสำหรับเด็กอีกด้วย
สถานที่สำคัญ > สุสานภราดา

สุสานภราดา เดิมเป็นสุสานที่ถูกย้ายมาจากสีลม เป็นที่ฝังศพของคณะภราดา สุสานเดิมอยู่หน้าถ้ำแม่พระ แบ่งเป็น 2 ฝั่ง ฝั่งซ้าย เป็นศพของภราดายุคแรก  ฝั่งขวาเป็นที่ฝังศพของภราดายุคหลัง แต่ภายหลังได้มีการย้ายสุสานมาสร้างใหม่ตรงบริเวณโรงแบดมินตันซึ่งถูกรื้อไป มีศาลาใหญ่เป็นโถง ติดรูปภราดา ด้านหน้ามีรูปพระเยซูคริสต์ฟื้นคืนชีพ
สถานที่สำคัญ > โรงแบดมินตันเก่า

เมื่อก่อนเป็นโบสถ์ที่ใช้ในการประกอบพิธีกรรมทางศาสนา แต่มาในสมัยของภรามงฟอร์ต ท่านได้ทำการสร้างโบสถ์แห่งใหม่ขึ้น เลยย้ายโบสถ์เก่านี้ไปไว้โบสถ์ใหม่ และทำโบสถ์เก่านี้ปรับเปลี่ยนเป็นโรงแบดมินตัน ซึ่งขณะนี้ก็ยังดำรงไว้อยู่ ซึ่งเป็นอาคารเก่าที่โรงเรียนอนุรักษ์ไว้
รูประลึกในโรงเรียน

พระเยซูคริสตเจ้าตรึงกางเขน ในโบสถ์ เดล โรซาริโอ
แม่พระอัสสัมชัญ (แม่พระได้รับเกียรติยกขึ้นสวรรค์) บริเวณหน้าโรงเรียน
แม่พระแห่งเหรียญอัศจรรย์ ที่หน้าตึกเซนต์แมรี
แม่พระแห่งเหรียญอัศจรรย์ ที่ชั้น 4 ครึ่งของตึกโดนาเซียง
พระนางพรหมจารีมารีอา ที่มุขตึกเซนต์คาเบรียล
แม่พระอัสสัมชัญ (แม่พระได้รับเกียรติยกขึ้นสวรรค์) บริเวณหน้าโบสถ์ เดล โรซาริโอ
แม่พระมหาทุกข์ (la pietà) บริเวณมุมสนามบาสเกตบอลโฮโนร่า
อัครเทวดาราฟาแอล หน้าตึกราฟาแอล
นักบุญหลุยส์ มารี กรีญอง เดอ มงฟอร์ต มุมตึกอัสสัมชัญ ทิศตะวันตก
นักบุญหลุยส์ มารี กรีญอง เดอ มงฟอร์ต ที่อ่างเก็บน้ำหลุยส์ มารี
ภราดาเทโอฟาน หน้าตึกเทโอฟาน
ภราดามงฟอร์ด หน้าตึกวัชรสมโภช
ภราดายอห์น แมรี่ หน้าตึกยอห์น แมรี่ (เดิมอยู่หน้าตึกมงฟอร์ด)
ภราดาโดนาเซียง หน้าตึกโดนาเซียง
แผนการเรียน

Assumption College Sriracha ได้มีแผนการเรียนให้เลือกได้หลายอย่างตามความถนัด ซึ่งแบ่งได้ ดังนี้
แผนการเรียน > ระดับชั้นประถมศึกษา

แผนการเรียนปกติ
Modern Language Program (MLP) เรียนวิชาวิทย์, คณิต, อังกฤษ เป็นภาษาอังกฤษ
Special English Program (SEP) เรียนวิชาอังกฤษ กับครูต่างชาติ แบ่งเป็น 3 กลุ่มย่อยใน 1 ห้องเรียน
แผนการเรียน > ระดับชันมัธยมศึกษาตอนต้น

แผนการเรียนปกติ
Modern Language Program (MLP) เรียนวิชาวิทย์, คณิต, อังกฤษ เป็นภาษาอังกฤษ
Special English Program (SEP) เรียนวิชาอังกฤษ กับครูต่างชาติ แบ่งเป็น 3 กลุ่มย่อยใน 1 ห้องเรียน
แผนการเรียน > ระดับชั้นมัธยมศึกษาตอนปลาย

แผนการเรียนวิทย์-คณิต จำนวน 5 ห้อง
แผนการเรียนศิลป์-คำนวณ จำนวน 1 ห้อง
แผนการเรียนศิลป์-ภาษา
อังกฤษ, จีน, ญี่ปุ่น, ดนตรี, art จำนวน 1 ห้อง
แผนการเรียนศิลป์ - การจัดการธุรกิจ จำนวน 1 ห้อง
แผนการเรียนสหศิลป์-นิเทศศาสตร์ จำนวน 1 ห้องเรียน
รายนามศิษย์เก่าที่มีชื่อเสียงที่จบจากโรงเรียนอัสสัมชัญศรีราชา

พระคาร์ดินัลไมเคิล มีชัย กิจบุญชู ประธานสภาพระคาร์ดินัล (Cardinal Protopriest), อดีตพระอัครสังฆราชแห่งอัครสังฆมณฑลกรุงเทพฯ
ภราดามีศักดิ์ ว่องประชานุกูล อดีตอธิการโรงเรียนเซนต์คาเบรียล, อดีตอธิการโรงเรียนอัสสัมชัญธนบุรี, อดีตอธิการโรงเรียนอัสสัมชัญลำปาง, อดีตอธิการโรงเรียนเซนต์หลุยส์ ฉะเชิงเทรา, อดีตอธิการโรงเรียนมงฟอร์ตวิทยาลัย เชียงใหม่, อดีตอธิการโรงเรียนอัสสัมชัญพาณิชยการ
สนธยา คุณปลื้ม
วิทยา คุณปลื้ม
อิทธิพล คุณปลื้ม
ประวิทย์ มาลีนนท์
พล.ต.ท.อัคราเดช พิมลศรี"
สนธิ ลิ้มทองกุล
ทนง พิทยะ
พีระพัฒน์ เถรว่อง
ทรงยศ สุขมากอนันต์
เบน ชลาทิศ
ประดิษฐ์ ภัทรประสิทธิ์
แก้วขวัญ วัชโรทัย
สุขุม นวลสกุล
จอนนี่ แอนโฟเน่
ชูวิทย์ กมลวิศิษฏ์
ภานุเดช วัฒนสุชาติ
จอห์น รัตนเวโรจน์
ธานี สมบูรณ์ทรัพย์
เมธัส ตรีรัตนวารีสิน
กิตติพงศ์ ตันติชินานนท์
สุชัย เจริญรัตนกุล
ธนิน มนูญศิลป์
อนุวัฒน์ คำยา
ปวิช อาบสุวรรณ์
ศุภวิทย์ เจริญสุข
อนิรุทธิ์ เหล่าโอฬาร
พลอากาศตรี สุพิชัย สุนทรบุระ
รายนามนักกีฬาที่มีชื่อเสียงที่จบจากโรงเรียนอัสสัมชัญศรีราชา

สินทวีชัย หทัยรัตนกุล
ชนินทร์ แซ่เอียะ
นูรูล ศรียานเก็ม
วานิช ใจแสน
สุรีย์ สุขะ
สุรัตน์ สุขะ
ภานุวัฒน์ จินตะ
อาทิตย์ สุนทรพิธ
เอกพันธ์ อินทเสน
ไกรสร ปั้นเจริญ
พิภพ อ่อนโม้
สุดเขต ประภากมล
แหล่งข้อมูลอื่น

โรงเรียนอัสสัมชัญศรีราชา (Assumption College Sriracha)
สมาคมศิษย์เก่าอัสสัมชัญศรีราชา
แผนที่และภาพถ่ายทางอากาศของ โรงเรียนอัสสัมชัญศรีราชา
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°09′56″N 100°56′16″E﻿ / ﻿13.165484°N 100.937639°E﻿ / 13.165484; 100.937639
| ด ค กโรงเรียนอัสสัมชัญ |
| --- | --- | --- |
| สัญลักษณ์ |  สดุดีอัสสัมชัญ (เพลงประจำโรงเรียน)  อาสนวิหารอัสสัมชัญ (โบสถ์ด้านหลังโรงเรียนอัสสัมชัญ)  แม่พระรับเกียรติยกขึ้นสวรรค์  |  |
| วิทยาลัย |  โรงเรียนอัสสัมชัญแผนกประถม  โรงเรียนอัสสัมชัญแผนกมัธยม  |  |
| วิทยาเขต |  พาณิชยการ  ศรีราชา  ลำปาง  ธนบุรี  ระยอง  อุบลราชธานี  นครราชสีมา  สมุทรปราการ  นครพนม  สมุทรสาคร  |  |
| กิจกรรม |  จตุรมิตรสามัคคี  สโมสรฟุตบอลอัสสัมชัญ  สโมสรฟุตบอลอัสสัมชัญ ยูไนเต็ด  |  |
| บุคคลสำคัญ |  เอมิล ออกัสต์ กอลมเบต์  ฟ. ฮีแลร์  เฉิด สุดารา  คณะภราดาเซนต์คาเบรียล  |  |
| ศิษย์เก่า |  รายนามศิษย์เก่าจากโรงเรียนอัสสัมชัญ  |  |
 หมวดหมู่  โครงการวิกิ 
| ด ค กสถานศึกษาในเครือมูลนิธิคณะเซนต์คาเบรียลแห่งประเทศไทย |
| --- | --- |
โรงเรียน:  อัสสัมชัญ  เซนต์คาเบรียล  มงฟอร์ตวิทยาลัย  อัสสัมชัญพาณิชยการ  อัสสัมชัญศรีราชา  เซนต์หลุยส์   อัสสัมชัญลำปาง  อัสสัมชัญธนบุรี  อัสสัมชัญระยอง  อัสสัมชัญอุบลราชธานี  อัสสัมชัญแผนกประถม  อัสสัมชัญนครราชสีมา  อัสสัมชัญสมุทรปราการ  อัสสัมชัญเทคนิคนครพนม  อัสสัมชัญหลักสูตรภาษาอังกฤษ 
มหาวิทยาลัย:  มหาวิทยาลัยอัสสัมชัญ 
↑  "Home". www.acs.ac.th. คลังข้อมูลเก่าเก็บจากแหล่งเดิมเมื่อ 2023-11-22. สืบค้นเมื่อ 2023-11-22.
ภราดามงฟอร์ต เดลโรซาริโอ อธิการนักสร้างของยุคลงหลักปักฐาน
ตราสัญลักษณ์โรงเรียนอัสสัมชัญศรีราชา
ตึกอำนวยการ
ชีวิตนักเรียนประจำ
สนามสิรินธร
เฉิน เจ๋อหย่วน

เฉิน เจ๋อหย่วน (จีน: 陈哲远; พินอิน: Chen Zheyuan; เกิด 29 ตุลาคม ค.ศ. 1996) เป็นนักแสดงและนักร้องชาวจีน มีชื่อเสียงจากบทบาทการแสดงในละครบันเทิงคดีกำลังภายในเรื่อง แฮนซัมซิบลิง (2020), ละครวัยรุ่นเรื่อง Our Secret (2021), ละครโรแมนติกแฟนตาซีเรื่อง Mr. Bad (2022) Hidden Love (2023) และ The White Olive Tree (2025)
เข้าวงการจากเข้าร่วมในรายการวาไรตี้ชื่อ คิงออฟป็อป (King of Pop) และต่อมาได้เดบิวต์ในฐานะหนึ่งในสมาชิกของบอยแบนด์ชื่อ Mr. Bio ในปี ค.ศ. 2015 เริ่มมีผลงานการแสดงในปี ค.ศ. 2017
ประวัติ

เฉิน เจ๋อหย่วน 陈哲远 (Chen Zheyuan) เกิดเมื่อวันที่ 29 ตุลาคม 1996 ที่เซินเจิ้น มณฑลกวางตุ้ง ประเทศจีน น้ำหนัก62 กิโลกรัม ส่วนสูง 180.4 เซนติเมตร สัญชาติจีน เฉินเจ๋อหย่วนมีพี่น้อง 3 คน เป็นบุตรคนที่ 1 มีน้องสาว 2 คน (น้องสาวต่างมารดาทั้ง 2 คน)
ด้านการศึกษา เขาจบการศึกษาในภาควิชาศิลปะการแสดงจาก Shenzhen University (มหาวิทยาลัยเซินเจิ้น) ปัจจุบันเขาเป็นนักแสดงภายใต้สังกัด Gramarie Entertainment และมีกลุ่มแฟนคลับที่มีชื่อว่า หยวนเป่า (เงินจีนโบราณ)
ประวัติ > เข้าสู่วงการ

2015
เขาได้เข้าร่วมในรายการวาไรตี้ King of Pop และต่อมาด้วยความหล่อและโดดเด่นในเรื่องของความสามารถของเขา ทำให้เจ้าตัวได้เดบิวต์ในฐานะของบอยแบนด์ที่มีชื่อว่า Mr. Bio
2017
เขาก็ได้เดบิวต์ในพาร์ทของการเป็นนักแสดงในซีรีส์เรื่อง All About Secrets ซึ่งเป็นละครที่สร้างจากนวนิยายของ Rao Xueman
2018
เขาก็ได้แสดงอย่างต่อเนื่องในซีรีส์เรื่อง The Legend of Zu 2 จากนั้นหนุ่มเฉินชิมลางในแสดงภาพยนตร์เรื่อง Miss Puff ในบทบาทของ Wang Han
2020
เป็นปีทองของเฉินเจ๋อหย่วน เพราะเจ้าตัวเป็นที่รู้จักกันและได้รับการชื่นชมจากการแสดงในซีรีส์เรื่อง Handsome Siblings ซึ่งสร้างจากนวนิยายเรื่อง Juedai Shuangjiao ในปีเดียวกันนั้นได้รับบทบาทนำในซีรีส์เรื่อง Our Secret รักในความลับ
2021
โดยจากผลงานนี้หลายคนนั้นประทับใจและชื่นชมเฉินเจ๋อหย่วนเป็นอย่างมาก อีกทั้งเขาก็ยังได้รับบทบาทนำจากซีรีส์แนวพีเรียดประวัติศาสตร์เรื่อง Winner Is King
2022
เขายังแสดงในซีรีส์โรแมนติกแฟนตาซีเรื่อง ตัวร้ายที่รัก (Mr.Bad) ซีรีส์โปรเจกต์ Sweet On จาก iQiyi ร่วมกับ Shen Yue รับบทเซียวอู๋ตี๋ ตัวร้ายจากนิยายที่หลุดมาในโลกปัจจุบัน ทำให้เขาเป็นที่รู้จักมากขึ้น
2023
เฉินเจ๋อหย่วนมีชื่อเสียงในระดับนานาชาติหลังจากที่เขาแสดงในซีรีส์ยอดนิยมที่ดัดแปลงจากนวนิยายเรื่อง แอบรักให้เธอรู้ [Hidden Love]โดยประกบกับ Zhao Lusi ละครเรื่องนี้ออกอากาศทาง YOUKU ระหว่างวันที่ 20 มิถุนายน ถึงวันที่ 6 กรกฎาคม 2023 โดยมีคะแนน Heat index 10000 เป็นเวลา 13 วันติดต่อกัน จำนวนการดูทั้งหมดจนถึงปัจจุบัน 5,500 ล้าน และออกอากาศทาง Netflix ใน 190 ประเทศ ตั้งแต่วันที่ 29 มิถุนายน 2023 กลายเป็นซีรีย์ฮิตอันดับ 1 ในหลายประเทศทั่วโลก ภาพที่โดดเด่นและการแสดงที่ยอดเยี่ยมของเขาในฐานะต้วนเจียสวี่ (Duan Jiaxu) ได้รับคำชมและเป็นที่รักของผู้คนทั่วโลก  Hidden love ยังเป็นละครยอดนิยมจนถึงปัจจุบัน โดยมีความนิยมในอันดับ 1-3 ละครจีนที่มีคนดูมากที่สุดในโลกจนถึงปัจจุบัน รายงานโดย V-pulse
2024
iQIYI ได้ออกอากาศเรื่อง Sword and Fairy 4 ในวันที่ 17 มกราคม 2024  เฉินเจ๋อหย่วนรับบทเป็นตัวละครเอก Yun Tuanhe (แสดงร่วมกับ Ju Jingyi) ซีรีส์นี้สร้างจากแฟรนไชส์วิดีโอเกมยอดนิยม และมียอดดู 800 ล้านครั้งในช่วง 6 เดือนแรกของการถ่ายทอดสดทางเว็บ ต่อมาในปีเดียวกันละครเรื่องต่อไปของเขาเรื่อง คืนค่ำและยามอรุณ (Dark Night and Dawn) ยังฉายรอบปฐมทัศน์เฉพาะทาง IQIYI และ CCTV-8 ในวันที่ 18 กันยายน 2024 โดยได้รับเรตติ้งทีวีสูงสุดที่ 3.6397% และ CVB เรตติ้ง 2.014  พร้อมด้วยรายได้สะสม 1.249 พันล้านครั้งในทุกแพลตฟอร์มระหว่างการออกอากาศ จำนวนการดูทั้งหมดใน วันเดียวทะลุ 100 ล้าน และยังออกอากาศทางโทรทัศน์ดาวเทียม สถานีโทรทัศน์เจียงซู เรตติ้ง 0.21% เป็นอันดับ 1 ละครที่ออกอากาศช่วง Q4 นอกจากนี้ออกอากาศสถานีโทรทัศน์กวางตุ้ง และสถานีโทรทัศน์ Anhui TV
2025
The White Olive Tree หรือ ปลูกรักพักใจใต้ต้นมะกอกขาว เฉินเจ๋อหย่วน รับบทเป็น Lizan ซึ่งเป็นวิศวกร และเป็นอาสาสมัครเก็บกู้ระเบิด แสดงร่วมกับ Liang jie ฉายรอบปฐมทัศน์ในวันที่ 1 กุมภาพันธ์ 2568 ทาง iQIYI ได้รับความนิยม Heat index ในวันแรก 8,000 และหลังออนแอร์ภายใน 5 วัน iQIYI รายงานความนิยมครองอันดับ 1 ใน 10 ประเทศทั่วโลก
เฉินเจ๋อหย่วนยังแสดงประกบหลี่ฉินในละครแต่งกายเรื่องใหม่ Fated Hearts การถ่ายทำเริ่มในวันที่ 6 กรกฎาคม พ.ศ. 2567 ใน Hengdian Studios และสิ้นสุดในวันที่ 26 ตุลาคม พ.ศ. 2567 นอกจากนี้ยังแสดงในละครแต่งกาย เรื่องใหม่ Chasing Dreams ประกบ Zhang Jingyi เริ่มถ่ายทำใน Hengdian Studios วันที่ 22 พฤศจิกายน 2024
ผลงานการแสดง > ภาพยนตร์

| ปี ค> ศ. | เรื่อง | บทบาท | หมายเหตุ | Ref>  |
| --- | --- | --- | --- | --- |
| 2018 | Miss Puff สาวน้อยพ่าวฟู | หวัง ฮั่น | นักแสดงหลัก | YOUKU  |
| 2021 | Detective Chinatown 3 | โนดะ โคจิ | นักแสดงรับเชิญ |  |